Diari Oficial de la Generalitat Valenciana


Sumari del DOGV 4347, del 01-10-2002 (2002/10393)

ORDE de 18 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre d'ensenyament secundari, el dret de propietat que es té sobre l'immoble de 14.000 m² situat a Calp (Alacant).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10327


Data del document
:   18-09-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Calp
    * cultura regional
    * propietat immobiliària

ORDE de 18 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre d'ensenyament secundari, el dret de propietat que es té sobre l'immoble de 14.000 m² situat a Calp (Alacant). [2002/X10116]
  
Mitjançant escriptura pública de cessió gratuïta de data 18 de juliol de 2002, autoritzada pel notari de València, Juan Francisco Herrera García-Canturri, protocol número 1.391, la Generalitat Valenciana va adquirir el dret de propietat de l'immoble amb una superfície de 14.000 m2 situat a Calp (Alacant), avinguda de la Casanova, que consta en l'Inventari General de Béns i Drets de la Generalitat Valenciana amb el codi A02/03/047/0012 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat, per a ser destinat a centre d'ensenyament secundari.
  
En virtut de tot això, i d'acord amb el que disposen els articles 61 i 63 del text legal mencionat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre d'ensenyament secundari, el dret de propietat que es té sobre l'immoble situat a Calp (Alacant), de 14.000 m² de superfície, que confronta: pel nord, terrenys de propietat municipal; sud: avinguda de la Casanova; est, barranc del Bou Roig; i oest, resta de finca matriu i terrenys de propietat municipal, i que consta en l'Inventari General de Béns i Drets de la Generalitat Valenciana amb el codi A02/03/047/0012.
  
Segon
  
L'immoble esmentat queda integrat, amb efectes de 18 de juliol de 2002, en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre este, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 18 de setembre de 2002
  
El conseller d'Economia, Hisenda i Ocupació,